Publication: Magyar Közlöny
Issue: MK-2010-99 (Year: 2010, Number: 99)
Era: contemporary
Section: esetén képes biztosítani – a társadalombiztosítási nyugellátásról szóló 1997. évi LXXXI. törvény 12. § (7) bekezdésében
Paragraph Index: 149

esetén képes biztosítani – a társadalombiztosítási nyugellátásról szóló 1997. évi LXXXI. törvény 12. § (7) bekezdésében foglaltakat figye lembe véve minimálisan elvárt 25%-os – nyugdíj kiegészítést. Aki önkéntesen belépett a magánnyugdíjpénztárba, annak számolnia kellett azzal, hogy a magánnyugdíjpénztár szolgáltatása esetén a társadalombiztosítási nyugdíjként az általános szabályok szerint számított nyugdíj összeg 75%-át fogja megkapni. Azokra tekintettel, akik ezt nem mérlegelték kellõ körültekintéssel a tör vényhozó több alkalommal is megnyitotta a társadalombiztosítási nyugdíjrendszerbe való visszalépés lehetõségét. Az Mpt. 28. §-ában szabályozott egyösszegû kifizetés választásának lehetõségét az indokolta, hogy azoknak a pénztártagoknak a döntõ többsége, akik 180 hónapnál rövidebb tagsági jogviszonnyal rendelkeznek, alacsony összegû járadékszolgáltatásra tarthatnak igényt. Az alacsony összegû járadékok esetén az Mpt. 28. § (1) bekezdésében szabályozott egyösszegû kifizetések feltételeihez képest a Törvény 30. § (1) bekezdésbe foglalt szabályozás – amint arra az indítvány is rámutat – sok esetben ugyanarra az eredményre vezet, korlátozást nem tartalmaz, sõt kiterjeszti az egyösszegû kifizetés lehetõségét – a tagsági jogviszony idõtartamától függetlenül – mindenkire, akinél az egy életre szóló járadék összege nem éri el az öregségi nyugdíj legkisebb összegének 5%-át. Akik 2012. december 31-ig nyugdíjjogosultságot szereznek a Törvény hatályba lépése után is igényt tarthatnak az egyösszegû kifizetésre. Egyúttal azok számára, akik 120 hónapot meg nem haladó tagsági jogviszonnyal rendelkeznek, és a magán-nyugdíjpénztári járadékszolgáltatás várható összege nem éri el a pénztártag nyugellátásának 25%-át az Mpt. 123. § (6) bekezdése alapján 2012. december 31-ig nyitva áll a társadalombiztosítási nyugdíjrendszerbe való visszalépés lehetõsége is. A vitatott szabályozás azok számára lehet kedvezõtlen, akik 2013. január 1-je után szereznek nyugdíjjogosultságot, tagsági jogviszonyuk idõtartama nem éri el a 180 hónapot, és a nyugdíjjogosultság megszerzésekor az egy életre szóló járadék mértéke meghaladja az öregségi nyugdíj legkisebb összegének 5%-át. E biztosítottak számára nyitotta meg újra a társadalombiztosítási nyugdíjrendszerbe való visszalépés lehetõségét az Mpt. 123. §-ának – a közteherviselés rendszerének átalakítását célzó tör vénymódosításokról szóló 2009. évi LXXVII. törvény – által beiktatott (15)–(16) bekezdése. A rendelkezésünkre álló szakértõi vélemény arról tájékoztat, hogy több, mint 75 ezren éltek ezzel a lehetõséggel. Így az ma nehezen megállapítható, hogy vannak-e, és ha igen milyen körben olyan biztosítottak a magánnyugdíj rendszerben, akik számára az egyösszegû kifizetés választásának lehetõsége 2013. január 1-jétõl megszûnik. Tekintettel arra, hogy a járadék mértékét a pénztártag befizetésén kívül számos más tényezõ – többek között az ilyen megtakarításait kezelõ szervezet teljesítõ képessége – befolyásolja, az sem bizonyítható, hogy a nagyobb jövedelemmel rendelkezõ biztosítottak esetén a járadékszolgáltatás kedvezõtlenebb lesz, mint az egyösszegû kifizetés.

Source: https://magyarkozlony.hu/hivatalos-lapok/be1c759cf1b4557e13395210e990a7148ef36fa6/dokumentumok/765952210b7e58d52703ad6a711a7c2c21618176/letoltes